ไฟไหม้ออฟฟิศ โหมวอดชั้น 2 คลอกเจ้าของชาวไต้หวันดับ คาดไฟฟ้าลัดวงจร
ไฟไหม้ตึกแถว 3 ชั้น เปิดเป็นโรงงานสินค้า ที่สมุทรปราการ เปลวเพลิงโหมวอดชั้น 2 พังเสียหาย คลอกดับ 1 ชีวิต เป็นเจ้าของชาวไต้หวัน คาดไฟฟ้าลัดวงจรจากคอมเพรสเซอร์แอร์เมื่อเวลา 08.30 น. วันที่ 26 ก.ค.63 พ.ต.ท.ธนเดช ปัญญาลิขิตกุล สว.(สอบสวน) สภ.บางแก้วจ.สมุทรปราการ รับแจ้งเหตุเพลิงไหม้ออฟฟิศ บริษัท ไทย อี้ อุตสาหกรรม จำกัด เลขที่ 120/38 ซอยกิ่งแก้ว 21/2 ม.12 ต.ราชาเทวะ อ.บางพลี จ.สมุทรปราการ มีผู้เสียชีวิต จึงเดินทางไปตรวจสอบ พร้อมรถดับเพลิง อบต.ราชาเทวะ แพทย์นิติเวช รพ.รามา บางพลีและเจ้าหน้าที่มูลนิธิร่วมกตัญญูที่เกิดเหตุเป็นอาคารพาณิชย์ 3 ชั้น ชั้นล่างใช้สำหรับแสดงสินค้า เช่น เตาไฟฟ้า เครื่องใช้ไฟฟ้าต่างๆ ชั้น 2 เป็นห้องทำงานและเก็บสินค้า และชั้น 3 มีห้องนอน 2 ห้อง ที่เกิดเหตุอยู่ที่ชั้น 2 พบเพลิงกำลังลุกไหม้ เจ้าหน้าที่ช่วยกันระดมฉีดน้ำดับ โดยใช้เวลาประมาณ 30 นาที เพลิงจึงสงบ ตรวจสอบพบห้องชั้น 2 เสียหายทั้งหมด ภายในห้องพบศพนาย Liu I Ming อายุประมาณ 60 ปี สัญชาติไต้หวัน เป็นเจ้าของบริษัท พักอาศัยอยู่เพียงลำพัง ใกล้กันพบถังดับเพลิง 1 ถังวางอยู่จากการสอบถามผู้อาศัยอยู่ใกล้เคียง ให้การว่า เห็นควันไฟลอยออกมาจากชั้น 2 ช่วงเวลาประมาณ 08.15 น. จึงแจ้งเจ้าหน้าที่ อบต.ราชาเทวะ มาทำการดับเพลิงเบื้องต้น เจ้าหน้าที่นำศพชันสูตรที่สถาบันนิติเวช รพ.รามา บางพลี ส่วนสาเหตุนั้นสันนิษฐานว่า อาจเกิดจากไฟฟ้าลัดวงจรจากคอมเพรสเซอร์แอร์ อย่างไรก็ตาม ต้องรอผลตรวจสอบจากเจ้าหน้าที่พิสูจน์หลักฐานก่อนสรุปสาเหตุที่แท้จริงต่อไป
ไฟไหม้ตึกแถว 3 ชั้น เปิดเป็นโรงงานสินค้า ที่สมุทรปราการ เปลวเพลิงโหมวอดชั้น 2 พังเสียหาย คลอกดับ 1 ชีวิต เป็นเจ้าของชาวไต้หวัน คาดไฟฟ้าลัดวงจรจากคอมเพรสเซอร์แอร์ 
ไฟไหม้,เพลิงไหม้,ไฟไหม้ออฟฟิศ,ไฟไหม้โรงงาน,ไฟคลอก,ดับเพลิง,ข่าวทั่วไป